የፍቼ ከተማ አስተዳደር ከ 5 ሚሊዮን ብር በላይ ባሳጡ ድርጅቶች ላይ እርምጃ ወሰደ
የፍቼ ከተማ አስተዳደር ህገ ወጥ ንግድ በማንቀሳቀስ ማግኘት የነበረብኝን ከ5 ሚሊዮን ብር በላይ አሳጥተውኛል ባላቸው የንግድ ድርጅቶች ላይ እርምጃ እየወሰደ መሆኑን አስታወቋል።ከአስተዳደሩ ንግድ እና ገበያ ልማት ጽህፈት ቤት የተገኘ መረጃ እንደሚያመለክተው በከተማዋ ቀረጥ እና ግብር ሳይከፍሉ በህገወጥ መንገድ የሚነግዱ ከ1ሺህ 6ዐዐ በላይ ግለሰቦች እንደሚገኙ በጥናት ተረጋግጧል፡፡ህገወጥ ነጋዴዎቹ በህጋዊ ነጋዴዎች ላይ አሉታዊ ተፅዕኖ ከማሳደራቸውም ሌላ ባለፈው በጀት ዓመት መንግሥት ከግብር ማግኘት የነበረበትን ከ5 ሚሊዮን ብር በላይ ገቢ እንዲያጣ አድርገዋል ብሏል ጽህፈት ቤቱ፡፡   ህገወጥ ነጋዴዎቹ በከተማዋ ከግብር እና ቀረጥ ለመሸሽ አመቺ ጊዜ እየጠበቁ በመፈራረቅ እንደሚንቀሳቀሱ ያመለከተው ጽህፈት ቤቱ  በአብዛኞቹ ህገወጥ ነጋዴዎች  በአዲስ እና ልባሽ ጨርቆች፣ በቤት ውስጥ የመገልገያ ቁሳቁሶች ፣በወተት ማሰባሰብ እና ማከፋፈል ፣በሴራሚክ ችርቻሮ እና  በአሸዋና ጠጠር ንግድ ስራ የተሰማሩ መሆናቸውን ይጠቁማል።